Kasi Nchivici Cingawovwira Kuti Mbumba Yiŵe Yakukondwa?
Kasi mukughanaghana kuti . . .
nchitemwa?
ndalama?
panji cinthu cinyake?
IVYO BAIBOLO LIKUYOWOYA
“Ŵakukondwa mbeneawo ŵakupulika mazgu gha Ciuta na kughasungilira!”—Luka 11:28, Mang’anamuliro gha caru Ciphya.
VYANDULO IVYO MUNGASANGA PARA MUNGACITA IVYO VESI ILI LAYOWOYA
Citemwa canadi.—Ŵaefeso 5:28, 29.
Nchindi.—Ŵaefeso 5:33.
Civikiliro.—Mariko 10:6-9.
KASI TINGAGOMEZGA NADI IVYO BAIBOLO LIKUYOWOYA?
Enya. Pali vifukwa vinandi, kweni tiyowoyengepo viŵiri:
Ciuta ndiyo wakambiska mbumba. Baibolo likuti kwa Yehova ndiko “kukufuma mazina gha mbumba yiliyose.” (Ŵaefeso 3:14, 15) Mazgu agha ghakung’anamura kuti Yehova ndiyo wakambiska mbumba. Kasi kumanya fundo iyi kuli na candulo wuli?
Usange mukurya cakurya cakunowa ndipo mukukhumba kumanya ivyo ŵathirako kuti cinowe nthena, kasi mungafumba njani? Nchakumanyamanya kuti mufumbenge uyo waphika.
Mwakuyana waka, kuti timanye ivyo vingawovwira kuti mbumba yiŵe yakukondwa, tikwenera kufumba Yehova, cifukwa ndiyo wakambiska mbumba.—Genesis 2:18-24.
Ciuta wakumupwelelerani. Mbumba zingacita makora kupenja ulongozgi wa Yehova mu Baibolo. Cifukwa wuli? “Cifukwa wakumupwelelerani.” (1 Petrosi 5:6, 7) Yehova wakutikhumbira viwemi, ndipo ulongozgi wake ngwakovwira nyengo zose!—Zintharika 3:5, 6; Yesaya 48:17, 18.
FUNDO YAKUTI MUGHANAGHANIREPO
Kasi mungacita wuli kuti muŵe mfumu, muwoli, panji mupapi muwemi?
Baibolo likuzgora fumbo ili pa ŴAEFESO 5:1, 2 na ŴAKOLOSE 3:18-21.
tum_Latn tum_Latn tum_Latn nya_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn